b'\n_START_ARTICLE_\nUmba\n_START_PARAGRAPH_\nUmba (ven. \xd0\xa3\xd0\xbc\xd0\xb1\xd0\xb0), suom. Umpi on kaupunkityyppinen taajama ja kaupunkikunta Murmanskin alueen Turjan piiriss\xc3\xa4 Ven\xc3\xa4j\xc3\xa4ll\xc3\xa4, Vienanmeren Kantalahden pohjoisrannalla.\n_START_SECTION_\nTaajama\n_START_PARAGRAPH_\nUmban taajama on Turjan piirin hallintokeskus. Se sijaitsee noin sata kilometri\xc3\xa4 Kantalahden kaupungista it\xc3\xa4\xc3\xa4n, Umbajoen suulla. Vanhastaan Umbaa ovat asuttavat l\xc3\xa4hinn\xc3\xa4 slaavilaiset pomorit, joiden kantavanhemmat muuttivat alueelle ven\xc3\xa4j\xc3\xa4nkieliselt\xc3\xa4 Novgorodin seudulta jo yli tuhat vuotta sitten. Paikalla on my\xc3\xb6s jonkin verran vienankarjalaista v\xc3\xa4ke\xc3\xa4 sek\xc3\xa4 turjansaamelaisten j\xc3\xa4lkel\xc3\xa4isi\xc3\xa4. Nyky\xc3\xa4\xc3\xa4n on tapahtunut jonkin verran kansojen sekoittumista ja ven\xc3\xa4l\xc3\xa4istymist\xc3\xa4._NEWLINE_Taajama on jakautunut kahteen osaan. Suurin osa noin 6 200 asukkaasta asuu uudessa osassa, joen it\xc3\xa4puolella sijaitsevalla kerrostaloalueella. L\xc3\xa4nsirannalla taas sijaitsee vanhan Umban perinteinen pomoriasutus. Taajaman l\xc3\xa4pi johtava maantie jatkuu Umbasta viel\xc3\xa4 parisataa kilometri\xc3\xa4 it\xc3\xa4\xc3\xa4n Varzugan kyl\xc3\xa4\xc3\xa4n._NEWLINE_Umban edustalla on joka kes\xc3\xa4 regatta ja itse taajamassa joka kolmas vuosi pomorien kulttuurifestivaalit, joissa on esityksi\xc3\xa4 my\xc3\xb6s seudun muilta arktisilta kansoilta, kaukaisimmat Ruotsista ja Norjasta.'